google/wiki40b huggingface dataset:
बधियाकरण

पशुओं का बधियाकरण

नर पशु के दोनों अण्ड कोषों अथवा मादा के दोनों अंडाशयों को निकालकर उसे नपुंसक बनाने की क्रिया को बधियाकरण कहते हैं। उन्नत पशु प्रजनन कार्यक्रम की सफलता के लिए अवांक्षित नर पशुओं का बधियाकरण वहुत ही आवश्यक कार्य है जिसके बिना डेयरी पशुओं की नस्ल में सुधार करना असम्भव है। बछड़ों में बधियाकरण की उचित आयु 2 से 8 माह के बीच होती है।

बधियाकरण की विधियाँ

पालतू पशुओं में बधियाकरण सबसे पुरानी शल्य क्रिया समझी जाती है। बधियाकरण निम्नलिखित विधियों से किया जा सकता है।

शल्य क्रिया द्वारा बधियाकरण

इस विधि में शल्य क्रिया द्वारा अंडकोषों के ऊपर चढ़ी चमड़ी (स्क्रोटम)को काटकर दोनों अंडकोषों को निकाल दिया जाता है। इस क्रिया में पशु के एक छोटा सा घाव होजाता है जोकि एंटीसेप्टिक दबाइयों के प्रयोग करके कुछ समय के पश्चात ठीक हो जाता है।

रबड़ के छल्ले द्वारा बधियाकरण

पश्चिमी देशों में प्रचलित यह विधि बहुत छोटी उम्र के बछड़ों में प्रयोग की जाती है। इसमें रबड़ का एक मजबूत व लचीला छल्ला अंड कोषों के ऊपरी भाग में स्थित स्परमेटिक कोर्ड के ऊपर चढ़ा दिया जाता है जिसके दबाव से अंडकोषों में खून का दौरा बन्द होजाता है। इससे अंडकोष सूख जाते हैं तथा रबड़ का छल्ला अंडकोषों से निकल कर नीचे गिर जाता है।
औरंगाबाद जन शताब्दी

औरंगाबाद जन शताब्दी एक दिवस कालिक ट्रेन है, जैसा की यह ट्रेन प्रस्थान के दिन ही अपने स्रोत्र स्टेशन पर वापस आ जाती है। यह ऐतिहासिक नगरी औरंगाबाद को राजधानी मुंबई से जोडती है। जन शताब्दी एक्सप्रेस औरंगाबाद से मुंबई के लिए सबसे ज्यादा सुविधाजनक तथा त्वरित विकल्प है।

व्युत्पत्ति

जन हिंदी भाषा का एक शब्द है जिसका तात्पर्य लोगों से होता है अतएव शताब्दी का यह प्रकार आम लोगों के लिए हैं। जन शताब्दी एक अंतर शहर सुपर फ़ास्ट ट्रेन है जो की दो महानगरों को जोडती है। इस ट्रेन से यात्रा करने का भाडा भी कम तथा तथ्यपरक है। अपनी प्रदत्त सुविधाओं तथा कम किराये को मद्देनज़र रखते हुए इस ट्रेन को शताब्दी ट्रेनों का एक निम्न स्तरीय प्रकार कहा जा सकता है।

ट्रेन परिपथ एवं समय सारणी

१२०७१ / १२०७२ औरंगाबाद जन शताब्दी एक्सप्रेस मुंबई के दादर रेलवे स्टेशन तथा औरंगाबाद के बीच में चलती है। अब इसका परिपथ बढ़ाकर मुंबई के छत्रपति शिवाजी टर्मिनल तक कर दिया गया है। १ जुलाई २०१३ से प्रभावी हुई समय सरणी के अनुसार यह ट्रेन पुनः दादर तक कर दी गयी है तथा अब यह अपनी रेक १२०५१ / १२०५२ मडगांव जन शताब्दी एक्सप्रेस के साथ साँझा करती है।
== ट्रेन १२०७१==
ट्रेन १२०७२

सामान्य जानकारी

जब यह ट्रेन औरंगाबाद से प्रस्थान करती है तो इसका क्रमांक १२०७२ होता है। यह ०६०० बजे प्रस्थान करती है तथा दादर पर १२३० बजे पहुँच जाती है इस प्रकार देखा जाए तो यह ६.५ घंटे का समय लेती है तथा ३७४ किमी का सफ़र तय करती है। परिपथ में इसका हाल्ट मनमाड, नाशिक, कल्यान, ठाणे और दादर में पड़ता है अतएव यह केवल ५ अंतरिम स्टेशन्स पर ही रूकती है। पर यह परिचालन स्टॉप्स के रूप में दो अन्य स्टेशन कसारा और लागतपुरी में भी रूकती है।
वापस लौटने के समय इस ट्रेन का क्रमांक १२०७१ हो जाता है तथा यह दादर से १४०० बजे निकलती है। इस समय यह २०३५ पर औरंगाबाद स्टेशन पर पहुँचती है। (४)

कोच

औरंगाबाद जन शताब्दी एक्सप्रेस में कुल ९ कोच होते हैं। इसमें से ६ जन शताब्दी क्लास की चेयर कार होती हैं, एक वातानुकूलित चेयर कार होती है तथा दो सामान सह ब्रेक वैन्स होती हैं जो की इसकी बनावट का एक हिस्सा है।
आत्मा (देवता)

आत्मा (en:Spirits) शब्द का एक बहुविकल्पी रूप में अर्थ होता है कोई भी पारलौकिक आत्मा या भूत-प्रेत जैसी हस्ती, अच्छी या बुरी, जिसके पास कुछ पारलौकिक या पराप्राकृतिक शक्ति होती हो। इस तरह की आत्माओं को देवताओं का अस्पष्ट रूप माना जा सकता है। अधिकांश कबाइली धर्म आत्माओं की पूजा करते हैं। इस तरह के धर्म को जीववाद कहते हैं।
सैयद अहमद महमूद

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
अप्रैल 2017 नांगहार हवाई हमला

हथियार

जीबीयू -43 एक 9797 किग्रा भार, और जीपीएस- निर्देशित बम है, अमेरिका के शस्त्रागार में सबसे शक्तिशाली पारंपरिक बम है, पहले मार्च 2003 में परीक्षण किया गया, इराक युद्ध की शुरूआत से कुछ दिन पहले उपयोग किया गया था। ये बम बड़े आकार का होने के कारण इसे केबल बड़े कार्गो विमान के पिछले हिस्से में ही ढोकर ले जाया जा सकता है और कार्गो विमान के पिछले हिस्से से ही दागा जा सकता है।
जीनोमिक्स

जीनोमिक्स एक विज्ञान है जिसमे हम आर - डीएनए,डी एन ए अनुक्रमण तकनीक एवं जैव सूचना विज्ञान का उपयोग करके जीनोम की संरचना, कार्य एवं अनुक्रमण का अध्ययन करते हैं। यह विधा जीवों के संपूर्ण जीनोम अनुक्रमण का पता लगाने का प्रयास है। इस विधा के अन्तर्गत जीनोम के अन्दर एपिस्टासिस, प्लियोटरोपी एवं हेटरोसिस जैसे होने वाली प्रक्रियाओ का भी अध्ययन किया जाता है।

शब्द-साधन

जीनोम शब्द का प्रयोग सबसे पहले १९२६ में अंग्रेजी भाषा में किया गया।जीनोमिक्स शब्द का सबसे पहले प्रयोग डाक्टर टॉम रॉड्रिक ने १९८६ में किया ।

प्रारंभिक अनुक्रमण प्रयास

डाक्टर रॉबर्ट डब्ल्यू हौली और उनके सहयोगीयो ने मिलकर १९६४ में प्रथम न्यूक्लिक अनुक्रमण का पता लगाया। यह एलानीन टी-आर एन ए के राइबोन्यूक्लियोटाइड का अनुक्रमण था। १९७२ में वाल्टर फायर्स एवं उनकी टीम ने मिलकर जीवाणुभोजी एमएस२ कोट प्रोटीन के जीन का अनुक्रमण ज्ञात किया। फ्रेडरिक सैंगर और उनके सहयोगीयों ने डी एन ए अनुक्रमण को पता लगाने की तकनीक के विकास में महत्वपूर्ण योगदान दिया। इसी तकनीक के कारण जीनोम अनुक्रमण परियोजना की कल्पना की जा सकी। इस कार्य के लिये फ्रेडरिक सैंगर और गिलबर्ट को १९८० का नोबेल पुरस्कार भी प्राप्त हुआ। 
१९८१ में सर्व प्रथम मानवीय माइटोकॉन्ड्रिया के संपूर्ण जीनोम अनुक्रमण का पता लगाया। इसके पश्चात १९८६ में क्लोरोप्लास्ट, १९९२ में यीस्ट एवं १९९५ में एच इंफ्लुएंजा के जीनोम अनुक्रमण की खोज हुई।
२००१ में मानवीय जीनोम परियोजना का प्रारूप तैयार किया गया। इस परियोजना के अन्तर्गत एक व्यक्ति विशेष के संपूर्ण जीनोम अनुक्रमण का पता लगाने के कार्य की रूपरेखा तैयार की गयी।
यह परियोजना २००३ में पूरी की गयी।

इस्तेमाल

जीव विज्ञान में जीन और जीनोम का महत्व किसी भवन की नींव की तरह होता है। अतः जीनोम परियोजना के द्वारामिलने वाली सूचना अति महत्वपूर्ण होती है। जीनोमिक्स का उपयोग जैवप्रौद्योगिकी, मेडिकल, मानवशास्त्र एवं सामाजिक विज्ञान के क्षेत्र में किया जाता है। कृत्रिम जीवविज्ञान के क्षेत्र में भी इसका प्रयोग किया जाता है।
पूर्णिमा राव

पूर्णिमा राव (अंग्रेज़ी: Purnima Rau); (जन्म ३० जनवरी १९६८ ,सिकंदराबाद ,आंध्रप्रदेश ) एक पूर्व भारतीय महिला क्रिकेट खिलाड़ी है। इन्होंने भारतीय महिला क्रिकेट टीम की ओर से १९९३ से १९९५ तक कुल ५ टेस्ट मैच खेले थे जबकि १९९३ से २००० तक ३३ वनडे मैच खेले थे।
पूर्णिमा राव घरेलू क्रिकेट प्रतियोगिताओं में एयर इंडिया क्रिकेट टीम की कप्तान भी रह चुकी है।और साथ भारतीय टीम की भी कप्तानी कर चुकी है इन्होंने ३ टेस्ट मैच और ८ वनडे मैचों में कप्तानी की थी।
अन्नपूर्णा महाराणा

जीवनकाल

अन्नपूर्णा महाराणा का जन्म 3 नवंबर 1917 को ओडिशा में राम देवी और गोपाबंधू चौधरी के दूसरे बच्चे के रूप में हुआ था। उनके दोनों माता-पिता भारतीय स्वतंत्रता आंदोलन में सक्रिय थे। इन्होंने चौदह वर्ष की उम्र से ही स्वतंत्रता के लिए सक्रिय रूप से प्रचार करना शुरू किया, और महात्मा गांधी की समर्थक बन गई। 1934 में, वह महात्मा गांधी के पुरी से भद्रक तक के "हरिजन पडा यात्रा" रैली में ओडिशा से जुड़ गईं। अगस्त 1942 के भारत छोड़ो आंदोलन, सविनय अवज्ञा अभियान के दौरान सहित महाराणा को कई बार गिरफ्तार किया गया था।
स्वतंत्रता के बाद, महाराणा ने भारत में महिलाओं और बच्चों की ओर से आवाज बनी। उन्होंने क्षेत्र की जनजातीय आबादी के बच्चों के लिए ओडिशा के रायगडा जिले में एक स्कूल खोला। महाराणा, विनोबा भावे द्वारा शुरू किया गये भूदान आन्दोलन, या भूमि उपहार आंदोलन का भी हिस्सा बनी। उन्होंने चंबल घाटी के सक्रिय डकैतो को मुख्य धारा में लौटने के लिए अभियान चलाया।
आपातकाल के दौरान उन्होंने रामदेवी चौधरी के ग्राम सेवा प्रेस द्वारा प्रकाशित अख़बार की मदद से विरोध जताया। सरकार द्वारा समाचार पत्र पर प्रतिबंध लगा कर रामदेवी चौधरी और उड़ीसा के अन्य नेताओं जैसे नाबक्रुश्ना चौधरी, हरिकेष्णा महाबत, मनमोहन चौधरी, जयकृष्ण मोहंती और अन्य के साथ उन्हें गिरफ्तार किया गया था।

ओडिशा के केंद्रीय विश्वविद्यालय ने 19 अगस्त 2012 को अपने कटक घर में आयोजित एक समारोह में महाराणा को ऑनोरिस कौसा (मानद उपाधि) से सम्मानित किया।
31 दिसंबर 2012 को, 96 वर्ष की उम्र में बखराबाद, कटक, ओडिशा के अपने घर पर लंबी बीमारियों जुझने के बाद उनकी मृत्यु हो गई। । 2 जनवरी 2012 को कटक के खन्नागर श्मशान में उन्हें सम्मान के साथ उनका दाह-संस्कार किया गया।
ओडिशा के राज्यपाल मुरलीधर चंद्रकांत भंडारी और मुख्यमंत्री नवीन पटनायक ने उनकी मृत्यु को भारत और ओडिशा की "अपूरणीय हानि" के रूप में वर्णित किया था।
प्रभु नारायण राजकीय इण्टर महाविद्यालय

इतिहास

यह महाविद्यालय 13 जनवरी 1913 को सर जेम्स मेस्टन द्वारा मेस्टन हाई स्कूल के रूप मे स्थापित किया गया था। सर प्रभु नारायण सिंह बहादुर ने स्कूल की स्थापना में महत्वपूर्ण भूमिका निभाई थी और स्कूल के लिए आवश्यक जमीन दान की थी तथा यह विद्यालय स्वतंत्र भारत के बाद एक सरकारी महाविद्यालय बन गया और इसे काशी नरेश के नाम पर प्रभु नारायण का नाम दिया गया। विज्ञान प्रयोगशाला 1978 में छात्रों की उचित शिक्षा के लिए बनाया गया था। छात्रावास दूर से आने वाले छात्रों के लिए व्यवस्थित किया गया था लेकिन बाद में इसकी आवश्यकता नहीं होने पर इसे बंद कर दिया गया। सन् 1953 को महाविद्यालय की नव ज्योति नामक वार्षिक पुस्तिका का पहला अंक प्रकाशित हुआ जो कई वर्षों तक सफलतापूर्वक प्रकाशित हुआ। यह कॉलेज अपनी विरासत भवनों के लिए प्रसिद्ध है। इस स्कूल का लाल रंग इसे और अधिक आकर्षक बनाता है मैदान के बीच में एक कुआँ और एक पुराने पिपल का वृक्ष है। सांस्कृतिक कार्यक्रमों के लिए कृष्ण रंग मंच नामक एक मंच है। 1988 में उस समय के तत्कालीन प्रधानाध्यापक 
ने इस मंच का निर्माण कराया था।
महाविद्यालय के मैदान मे एक और मंच है जिसे सन् 2000 में बनाया गया था। पहली बार सन् 2000 में, तत्कालीन मुख्यमंत्री राम प्रकाश गुप्ता ने "किसान मोर्चा" की रैली को संबोधित किया था। उस समय वर्तमान केंद्रीय मंत्री राजनाथ सिंह और पूर्व मुख्य सचिव ओम प्रकाश सिंह भी उपस्थित थे। 22 नवंबर 2017 को 17 वर्षों के बाद, प्रांत के मुख्यमंत्री योगी आदित्यनाथ ने इस मंच से रामनगर के लोगों को संबोधित किया।

परिसर

इस महाविद्यालय मे एक हॉल भी है जो कि जिले के सबसे बड़े हॉल में से एक है जहां कई प्रकार के कार्यक्रम आयोजित किए जाते हैं जैसे क्विज़ प्रतियोगिता, सांस्कृतिक कार्यक्रम, बहस प्रतियोगिता और कई अन्य प्रकार के कार्यक्रम। जिला स्तर के खेल खेलने के लिए कॉलेज मे एक विशाल खेल का मैदान भी है। 2016 में, विश्व जनसंख्या दिवस पर, उत्तर प्रदेश के मुख्यमंत्री अखिलेश यादव ने यूपी को एक हरा भरा राज्य बनाने के लिए एक अभियान शुरू किया। जिसे यूपी गोज ग्रीन कहा गया, अखिलेश का लक्ष्य 24 घंटों के भीतर 5 करोड़ पौध लगाने का था। इसलिए "यूपी गोज ग्रीन कैम्पेन" का हिस्सा होने के लिए पौधों को महाविद्यालय मे भी 2 हेक्टेयर क्षेत्र में लगाया गया। महाविद्यालय के छात्रों ने भी 2000 से ज्यादा पौधे लगाने मे अपना योगदान दिया।
अब्दुल सत्तार इदी

जीवनी

मौलाना एधी सन् १९२८ में भारत के गुजरात राज्य के बनतवा () शहर में पैदा हुए थे। उनके पिता कपड़े के व्यापारी थे। वह जन्मजात लीडर थे और शुरू से ही अपने दोस्तों की छोटे-छोटे काम और खेल-तमाशे करने पर होसला अफ़ज़ाई करते थे। जब अनकी मां उनको स्कूल जाते समय दो पैसे देतीं थी तो वह उन में से एक पैसा खर्च कर लेते थे और एक पैसा किसी अन्य जरूरतमंद को दे देते थे।
सन् 1947 में भारत विभाजन के बाद उनका परिवार भारत से पाकिस्तान आया और कराची में बस गया। 1951 में आपने अपनी जमा पूंजी से एक छोटी सी दुकान ख़रीदी और उसी दुकान में आपने एक डाक्टर की मदद से छोटी सी डिस्पेंसरी खोली।
अनुभूति

अनुभूति (Feeling) किसी एहसास को कहते हैं। यह शारीरिक रूप से स्पर्श, दृष्टि, सुनने या गन्ध सूंघने से हो सकती है या फिर विचारों से पैदा होने वाली भावनाओं से उत्पन्न हो सकती है।
मुग्धा गोडसे

जीवन

मुग्धा जा जन्म पुणे, महाराष्ट्र के एक छोटे मध्यमवर्गीय परिवार में हुआ। अपने शुरुआती दिनों में मुग्धा तेल विक्रय का कार्य करती थी और ₹ १०० प्रतिदिन अर्जित करती थी।
द्वाराहाट तहसील

जनसांख्यिकी

तहसील के अधिकार क्षेत्र में कुल २०६ गाँव आते हैं, और २०११ की जनगणना के अनुसार इसकी जनसंख्या ५५,०६८ है।
माधव गाडगिल

माधव गाडगिल को भारत सरकार द्वारा सन २००६ में विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये महाराष्ट्र से हैं।
सोजत

भौगोलिक परिदृश्य

राजस्थान राज्य के पाली जिले मे एक कस्बा है। जो अरावली की गोद से निकलती सुकडी नदी के पास बसा है, भोगोलिक द्रस्टी से मैदानी इलाका है। करीबन १५० साल पहले यहा भूमिगत जल की कोई कमी नही थी। किन्तु आज हालात ऐसे है कि 300 फिट गहराई तक खोदा जाए तो भी पानी नही मिलेगा।

इतिहास

सोजत भुतपूर्व मारवाड राज्य का एक परगना था, पाषाण काल से यहा पर मानव के रहने के प्रमाण मिले है और प्रारम्भिक शताब्दियों से हुण, शक, पल्लवी इत्यादि वशो के होने के प्रमाण मिले है, मध्ययुगीन राजवंश से लेकर मुगलवंश तक ने यहा पर राज किया। कस्बे के मध्य मे एक विशाल किला बना हुआ है।
आबू और अजमेर के बीच किराड़ू लोद्रवा के पुंगल राज के दौरान पंवारों का यहां पर भी राज था तथा राजा त्रंबसेन त्रववसेन सोजत पर राज करता था तब इस नगरी का नाम त्रंबावती नगरी हुआ करता था।
राजा त्रवणसेन के सोजत सेजल नाम की एक 8-10 वर्षीय पुत्री थी जो देवताओं की कला को प्राप्त कर शक्ति का अवतार हुई। यह बालिका आधीरात को पोल का द्वार बंद होने के बाद देवी की भाखरी पर चौसठ जोगनियों के पास रम्मत करने जाती थी राजा को शक होने पर उसने अपने प्रधान सेनापति बान्धर हुल को उसका पीछा करने का निर्देश दिया। एक दिन सेजल के रात्रि में बाहर निकलने पर बांधर उसके पीछे पीछे भाखरी तक गया तब जोगनियों ने कहा आज तो तूं अकेली नहीं आई है। तब सेजल ने नीचे जाकर देखा तो उसे सेनापति नजर आया। सेजल ने कुपीत होकर उसे शाप देना चाहा तब वह उसके चरणों में गिर गया तथा बताया कि वह तो उनके पिताजी के आदेश से आया है। इस पर उसने बांधर को आशीर्वाद दिया तथा अपने पिता को शाप दिया। बालिका ने बांधर से कहा कि आज से राजा का राज तुझे दिया। तू इस गांव का नाम मेरे नाम सोजत पर रखकर अमुक स्थान पर मेरी स्थापना करके पूजा करना। इतना कहकर वह देवस्वरुप बालिका जोगनियों के साथ उड़ गई। राजा को जब यह बात पता चली तो दुखी होकर उसने अपने प्राण त्याग दिए। इसी बांधर हुल ने सेजल माता का मंदिर एवं भाखरी के नीचे चबूतरा तथा पावता जाव के पीछे बाघेलाव तालाब खुदवाया। इसके बाद सोजत पर कई वर्षों तक हुलों का राज रहा जिसमें हरिसिंह हुल हरिया हुल नाम से प्रसिद्ध राजा हुआ।

प्रशासन

यह एक विधानसभा क्षेत्र है, जिसमे वर्तमान में भारतीय जनता पार्टी की विधायक शोभा चौहान है तथा नगरपालिका चेयरमैन भारतीय जनता पार्टी से मांगीलाल चौहान है। यहां पर सर्किल इंस्पेक्टर गौरव अमरावत है तथा उपखंड अधिकारी मेवाड़ा जी है।

सांस्कृतिक परिदृश्य

इस कस्बे मे हिन्दू, मुस्लिम, जैन, इसाई आदि़ धर्मो को मानने वाले लोग रहते है। यहा पर मन्दिर, मस्जिद एवं जैन मन्दिर है।
यहा पर श्री श्री १००८ ब्रहलीन स्वमी पुरणदास जी महाराज श्त्रिय घान्ची समाज का भव्य मन्दिर है!
शाहजादा मुही-उड़-दीं

शाहजादा मुही-उड़-दीं एक राजनीतिज्ञ है पाकिस्तान के राष्ट्रीय विधानसभा में | वह NA-32 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त के लिए |
२१३३ ईसा पूर्व

२१३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तृत्सु लोग

तृत्सु बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय के भारत लोगों की एक उपशाखा थी। इनका उल्लेख ऋग्वेद के सातवें मंडल में ७:१८, ७:३३ और ७:८३ में मिलता है। १७०० से १००० ईसापूर्व काल में राजा सुदास और महऋषि वशिष्ठ के नेतृत्व में लड़े गये दस राजाओं के युद्ध (दशराज्ञ युद्ध) में उन्होने पुरु परिसंघ को हराकर सम्स्त हिन्द-आर्य क़बीलों पर अपनी धाक जमा ली। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। तृत्सु-समेत दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।
मंस्टर

मंस्टर, जर्मनी के नॉर्थ राइन वेस्टफालिया क्षेत्र में डॉर्टमुंट-एम्स नहर का एक बंदरगाह है जो डॉर्टमुंट नगर से 32 मील उत्तर-उत्तर-पूर्व स्थित है। बालुकामय मैदान में स्थित यह प्रमुख रेलमार्ग एवं वायुमार्ग का केंद्र है। इस औद्योगिक नगर में कृषि और खनन यंत्र, शैल्पिक यंत्र, साबुन, चॉकलेट, मुद्रण यंत्र, शराब, कार्डबोर्ड, साजसज्जा, एवं इमारती सामान आदि का निर्माण हाता है। रँगाई और बुनाई यहाँ का प्रसिद्ध उद्योग है। यहाँ अनाज, लकड़ी तथा भोज्य पदार्थो का व्यापार होता है। मंस्टर में विश्वविद्यालय, वेस्टफालियन संग्रहालय एवं बड़े पादरी का आवासस्थान है। द्वितीय विश्वयुद्ध के व्यापक विनाश के पहले मंस्टर मध्यकालीन भवनों एवं सड़कों के लिये विख्यात था। 12वीं, 13वीं शताब्दी का बड़ा गिरजाघर, सेंट लैंबर्ट एवं अवर लेडी गिरजाघर, गोथिक नगर भवन तथा स्टैड्टकेलर (Stadtkeller) भवन उल्लेखनीय है जो द्वितीय विश्वयुद्ध में बुरी तरह क्षतिग्रस्त हुए थे। स्टैड्टकेलर में प्रारंभिक जर्मन चित्रकला के अमूल्य संग्रह हैं।
हरजाई

संक्षेप

अजय नाथ (रणधीर कपूर) अमीर परिवार से आता है और अपनी माँ और पिता के साथ चुटकुले और शरारतें करता रहता है। एक मामले में उसने अपने परिवार के डॉक्टरों में से एक डॉ. पंजाबी (राजेन्द्रनाथ) से अपने पिता से झूठ बोलने के लिए कहा कि उसे कैंसर है। ताकि वह अपने कॉलेज के दोस्तों के साथ कश्मीर जा सके। उसे सहपाठी गीता चोपड़ा (टीना मुनीम) से प्यार हो जाता है, जो श्याम से प्यार करती है। लेकिन अजय के पिता, उसकी बीमारी से मूर्ख बन जाते हैं और गीता को उसके प्रति दयालु होने के लिए राजी करते हैं।
वह अजय के साथ दोस्ताना हो जाती है। दोनों अंततः एक-दूसरे के प्यार में पड़ जाते हैं और शादी करना चाहते हैं। तब उनके परिवार को खबर मिलती है कि अजय को वास्तव में कैंसर है और उसके पास जीने के लिए कुछ और महीने ई हैं। बदली परिस्थितियों में, नाथ और चोपड़ा परिवार दोनों अजय और गीता की शादी के खिलाफ होते हैं। क्या अजय और गीता की शादी होगी? क्या अजय को वास्तव में कैंसर है या यह एक और शरारत है?
1995 सिनसिनाटी मास्टर्स

पुरुष एकल

आंद्रे अगासी ने  माइकल चाँग को 7-5, 6-2 से हराया।

पुरुष युगल

टॉड वुडब्रिज /  मार्क वुडफोर्ड ने  मार्क नोल्स /  डेनियल नैस्टर को 6-4, 6-4 से हराया।
बेज रंग

बेज रंग एक बहुत ही मद्धिम पीला ish - क्रीम रंग है।
शब्द बेज रंग कपड़े, एक सूती कपड़े छोड़ दिया अपने प्राकृतिक रंग में से बनती है। यह बाद से प्रकाश रंग s अपने तटस्थ या अच्छा दिखने के लिए चुना की एक श्रृंखला के लिए इस्तेमाल किया जा करने के लिए आ गया है।
1920 के दशक के बाद से, इस बिंदु जहाँ इसे अब भी उपयोग पीला भूरे रंग, जो नीचे दिखाया गया है की अधिक उल्लेखनीय में से कुछ की एक विस्तृत श्रृंखला के लिए होता है के लिए शब्द बेज रंग का अर्थ का विस्तार किया। 

बेज रंग श्रेणी के रंग

नाम के लिए इस्तेमाल से संबंधित क्रीम, प्रेमी, ecru, भूरे और खाकी रंग बेज रंग श्रेणी में शामिल हैं। पीला बेज रंग गुलाबी या भूरे रंग के साथ रंग चढ़ाया हुआ सामान्यतः कस्तूरा कहा जाता है।
कठ

कठ नाम पाणिनि के अष्टाध्यायी में प्राप्त होता है। एक मुनिविशेष का भी नाम 'कठ' था। यह वेद की कठ शाखा के प्रवर्तक थे। पतंजलि के महाभाष्य के मत से कठ वैशंपायन के शिष्य थे। इनकी प्रवर्तित शाखा 'काठक' नाम से भी प्रसिद्ध है। आजकल इस शाखा की वेदसंहिता नहीं प्राप्त होती। काठक शाखाध्यायी भी 'कठ' कहलाते हैं। इनसे सामवेद के कालाप और कौथुम शाखीय लोगों का मिश्रण हुआ।
वाल्मीकि रामायण के कठकालाप एक स्थान प्रयुक्त हैं (ये चेम कठकालापा बहवो दण्डमानवा:, अयो. 32। 18)। कठोपनिषद् से भी इनका संबध है। यह कृष्ण यजुर्वेद की कठ शाखा के अंतर्गत आता है।
सिकंदर के विजयाभियान के इतिहासकारों ने भी इनका 'कथोई' नाम से उल्लेख किया है। कठ जाति के लोग इरावती (रावी) नदी के पूर्वी भाग में बसे हुए थे जिसे आजकल पंजाब में 'माझा' कहा जाता है। सिकंदर के आने पर कठों ने अपनी राजधानी संगल (अथवा साँकल) के चारों ओर रथों के तीन चक्कर लगाकर शकटव्यूह का निर्माण किया और यूनानी आक्रमणकारी से डटकर लोहा लिया। पीछे से पुरु की कुमक प्राप्त होने पर ही विदेशी साँकल पर अधिकार कर सका। इसयुद्ध में कठों का विनाश हुआ, किंतु इस अवसर पर सिंकंदर इतना खीझ उठा कि साँकल को जीतने के बाद उसने उसे मिट्टी में मिला दिया। कठों के संघ के प्रत्येक बच्चा संघ माना जाता था। संघ की ओर से वहाँ गृहस्थों की संतान के निरीक्षक नियत हाते थे। सुंदरता के वे विकट रूप से पोषक थे। इनकी चर्चा करते हुए ग्रीक इतिहासकारों ने लिखा है कि इस दृष्टि से कट स्पार्त नगर के निवासियों से बहुत मिलते थे। एक महीने की अवस्था के भीतर वे जिस बच्चे को दुर्बल अथवा कुरूप पाते उसे मरवा डालते थे। युद्ध कौशल में उनकी ख्याति सभी जातियों में अधिक थी। ओनेसिक्रितोज़ के अनुसार जाति में सर्वांगसुंदर व्यक्ति को राजा बनाते थे।
२०५० ईसा पूर्व

२०५० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धार्मिक भाषा

धार्मिक भाषा एक ऐसी भाषा होती है जिसे धार्मिक प्रयोगों के लिये इस्तेमाल किया जाता है। किसी धार्मिक भाषा का प्रयोग करने वाले अपने दैनिक जीवन में किसी अन्य भाषा का प्रयोग करते हैं और वह धार्मिक भाषा उनकी मातृभाषा नहीं होती। अक्सर श्रद्धालुओं की दृष्टि में धार्मिक भाषा को मातृभाषा से अधिक शुद्ध, आध्यात्मिक, या अन्य गुणों से भरपूर माना जाता है। हिन्दुओं के लिये संस्कृत, कैथोलिक ईसाईयों के लिये लातीनी, इथोयोपियाई पारम्परिक ईसाईयों के लिये गिइज़, सीरियाई ईसाईयों के लिये सीरियाई, मुसलमानों के लिये शास्त्रीय अरबी (जो आधुनिक अरबी भाषा से काफ़ी भिन्न है) और बौद्ध धर्मियों के लिये पालि धार्मिक भाषाओं की भूमिका निभातीं हैं। इनमें से कोई भी आधुनिक युग में दैनिक प्रयोग की भाषा नहीं है। समाज में अक्सर किसी धार्मिक भाषा को लिखने-पढ़ने वालों को अन्य लोग मान्यता देते हैं, क्योंकि वे धर्मग्रंथ समझने-समझाने और धार्मिक समारोहों में सही भाषा प्रयोग व उच्चारण द्वारा धार्मिक नियमों का पालन करने में सक्षम माने जाते हैं।
विरुपाक्ष मंदिर, ओड़िशा

विरुपाक्ष मंदिर ओड़िशा के कंधमाल जिला के मुख्यालय फूलबाणी से 60 किलोमीटर दूर चाकपाड़ा में स्थित है। यह मंदिर भगवान शिव को समर्पित है। इस मंदिर की मुख्य विशेषता यहां का शिवलिंग है जो दक्षिण की ओर झुका हुआ है। इसी प्रकार यहां के पेड़ों की प्रकृति भी दक्षिण की ओर झुकने की है। 
विरुपाक्ष मंदिर का निर्माण कल्याणी के चालुक्य शासक विक्रमादित्य2 ने करवाया था जो इस वंश का सबसे प्रतापी शासक था। इसने सिँहासन पर बैठते ही चोल, होयसल और वनवासी के राजाओं को परास्त कर दिया था।
विक्रमांकदेवचरित के रचयिता विल्हण को उसका आश्रय प्राप्त था।
मिताक्षरा ग्रंथ का रचनाकार विज्ञानेश्वर इसका विशेष कृपापात्र था।
1026 में विक्रमादित्य की मृत्यु हो गयी।

पौराणिक संदर्भ

पौराणिक कथाओं के अनुसार रावण जब शिवजी द्वारा दिए हुए शिवलिंग को लेकर लंका जा रहा था तो वह यहां पर रुका था। भगवान शिव ने कहा था कि घर पहुंचने से पहले कहीं पर भी इस शिवलिंग को मत रखना। रास्ते में रावण ने एक वृद्ध व्यक्ति से इसे पकड़ने को कहा पर उन्होंने कमजोरी के कारण इसे जमीन पर रख दिया। तब से वह शिवलिंग यहीं जम गया और लाख कोशिशों के बाद भी हिलाया नहीं जा सका। न ही दक्षिण की ओर उसके झुकाव को ठीक किया जा सका।
मंदिर की दीवारों पर उस प्रसंग के चित्र बने हुए हैं जिसमें रावण शिव से पुन: शिवलिंग को उठाने की प्रार्थना कर रहे हैं और भगवान शिव इंकार कर देते हैं। इन चित्रों के माध्‍यम से वह पूरा प्रसंग जीवंत हो उठता है। इस दृश्य में ब्रह्मा और विष्णु भी दर्शाए गए हैं।
२४५९ ईसा पूर्व

२४५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महाराज सिंह कॉलेज, सहारनपुर

महाराज सिंह कॉलेज, सहारनपुर, सहारनपुर उत्तर प्रदेश का एक प्रमुख स्नातकोत्तर महाविद्यालय है जिसका यह नाम इसके संस्थापक बाबू महाराज सिंह, एडवोकेट के नाम पर दिया गया है जिन्होंने वर्ष १९५७ में सहारनपुर में इस कॉलेज की स्थापना की। विज्ञान विषय की विभिन्न शाखाओं - यथा - भौतिकी, रसायनशास्त्र, जन्तु विज्ञान, जीव विज्ञान, पादप विज्ञान आदि की स्नातकोत्तर कक्षाओं के अतिरिक्त यहां पर हिन्दी, अंग्रेज़ी, राजनीति शास्त्र आदि विषय की भी कक्षायें चलती हैं। चौधरी चरण सिंह विश्वविद्यालय मेरठ के आधीन चल रहे महाराज सिंह कॉलेज, सहारनपुर में लगभग ४००० छात्र एवं छात्रायें अध्ययनरत हैं।
तिरुवनन्तपुरम सेंट्रल रेलवे स्टेशन

अभिन्यास

लंबी और छोटी दूरी की ट्रेनों को संभालने के लिए इस स्टेशन में 5 प्लेटफार्म हैं। तिरुवनंतपुरम रेलवे स्टेशन में दो प्रवेश द्वार हैं। मुख्य प्रवेश द्वार सेंट्रल बस स्टेशन तिरुवनंतपुरम के सामने है और पूर्वी प्रवेश द्वार पावर हाउस रोड पर है। ट्रेन की देखभाल केंद्र पूर्वी प्रवेश द्वार की ओर बनी हुई हैं। नेमोम और कोचूवेली रेलवे स्टेशनों की घोषणा रेलवे बजट में तिरुवनंतपुरम सेंट्रल के लिए सेटेलाईट टर्मिनल के रूप में की गई है। कोचूवेली सेटेलाईट टर्मिनल ने यहां से निकलने वाली ट्रेनों के साथ काम करना शुरू कर दिया है।

सुविधाऐ

तिरुवनंतपुरम सेंट्रल आधुनिक सुरक्षा उपकरणों से सुसज्जित है, और वीडियो निगरानी स्थापित करने वाला राज्य का पहला स्टेशन है। इस सेंट्रल स्टेशन में रेलवे सुरक्षा बल (RPF) द्वारा सुरक्षा में सुधार के लिए और स्टेशन पर आने वाले यात्रियों की आवाजाही की निगरानी के लिए नेटवर्क इलेक्ट्रॉनिक निगरानी प्रणाली स्थापित है।
यामतुआन बेसर

यामतुआन बेसर (Yamtuan Besar) या यांग दि-पेरतुआन बेसर (Yang di-Pertuan Besar) दक्षिणपूर्व एशिया के मलेशिया देश के नेगेरी सेमबिलान राज्य के औपचारिक राजाध्यक्ष की उपाधि होती है। यह उस राज्य के चार राज-मुखियाओं में से उन्हीं के आपसी मत से चुना जाता है। यामतुआन बेसर का पद औपचारिक है, यानि राज्य के वास्तविक प्रशासन में इनकी अधिक भूमिका नहीं होती।
परमाणु युद्ध

जिस युद्ध में शत्रु को नुकसान पहुँचाने के लिये परमाणु हथियारों का उपयोग किया जाता है उसे परमाणु युद्ध या नाभिकीय युद्ध (atomic warfare या Nuclear warfare) कहते हैं।